LIETUVOS DARBO BIRŽOS prie socialinės apsaugos ir darbo ministerijos DIREKTORIUS

ĮSAKYMAS

DĖL LIETUVOS DARBO BIRŽOS PRIE SOCIALINĖS APSAUGOS IR DARBO MINISTERIJOS DIREKTORIAUS 2014 M. rugpjūčio 14 D. ĮSAKYMO NR. V-499 „DĖL AKTYVIOS DARBO RINKOS POLITIKOS PRIEMONIŲ įgyvendinimo atrankos KRITERIJŲ tvarkos aprašo patvirtinimo“ pakeitimo

2015 m. balandžio 2 d. Nr. V-203

Vilnius

Siekdamas pagerinti aktyvios darbo rinkos politikos priemonių įgyvendinimo stebėsenos efektyvumą:

1. Pakeičiu Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) direktoriaus 2014 m. rugpjūčio 14 d. įsakymu Nr. V-499 „Dėl Aktyvios darbo rinkos politikos priemonių įgyvendinimo atrankos kriterijų tvarkos aprašo patvirtinimo“ patvirtintą Aktyvios darbo rinkos politikos priemonių įgyvendinimo atrankos kriterijų tvarkos aprašą:

1.1. Pakeičiu 18 punktą ir jį išdėstau taip:

„18.Teritoriniai skyriai iki einamojo mėnesio 25 dienos sudaro darbdavių, įgyvendinsiančių Priemones, sąrašus (5, 6, 7 priedai).“

1.2. Pakeičiu 19 punktą ir jį išdėstau taip:

„19. Darbo biržų Užimtumo rėmimo skyriai rengia Darbo biržos aptarnaujamos teritorijos potencialių Priemonių dalyvių bei darbdavių suvestinius sąrašus, kas mėnesį vykdo darbo ieškantiems asmenims suplanuotų Priemonių įgyvendinimo stebėseną ir vertinimą (1-7 priedai).“

1.3. Pakeičiu 20 punktą ir jį išdėstau taip:

„20. Darbo biržų Užimtumo rėmimo skyriai, mėnesiui pasibaigus iki kito mėnesio 10 dienos potencialių Priemonių darbdavių suvestiniuose sąrašuose suveda atrankos dalyvauti Priemonėse rezultatus.“

1.4. Pakeičiu 21 punktą ir jį išdėstau taip:

„21. Darbo biržų Užimtumo rėmimo skyriai potencialių Priemonių darbdavių suvestinius sąrašus su suvestais atrankos dalyvauti Priemonėse rezultatais kas ketvirtį, iki kito ketvirčio pirmo mėnesio 12 dienos elektroniniu paštu LDBProgramos@ldb.lt teikia Lietuvos darbo biržos prie Socialinės apsaugos ir darbo ministerijos Užimtumo rėmimo skyriui.“

1.5. Pakeičiu 5 priedą ir išdėstau jį nauja redakcija (pridedama);

1.6. Pakeičiu 6 priedą ir išdėstau jį nauja redakcija (pridedama);

1.7. Pakeičiu 7 priedą ir išdėstau jį nauja redakcija (pridedama).

2. Pavedu:

2.1. įsakymo vykdymą kontroliuoti Lietuvos darbo biržos direktoriaus pavaduotojui pagal administruojamą veiklos sritį;

2.2. Teisės skyriui organizuoti šio įsakymo paskelbimą Teisės aktų registre ir Lietuvos darbo biržos interneto svetainėje.

Direktorius	Vidas Šlekaitis